Procesul verbal al ședinței din data de 24.11.2016
Ședința a fost condusă de Manager General  Dr. Grasu Alis. 


Dr. Grasu Alis a anunțat că începând cu 5 decembrie vor începe ședințele trimestriale la microstații. O echipă completă se va deplasa la fiecare microstație în parte. Vor fi verificate starea autosanitarelor, echipamentul și aparatura medicală cu care acestea sunt dotate.

Dr. Grasu Alis a cerut întocmirea de referate pe 3 luni pentru achiziționarea de materiale sanitare și medicamente.


În continuare s-au discutat probleme administrative ale microstațiilor precum și situația autosanitarelor aflate în service.

Managerul General a făcut apel din nou la întregul personal să respecte protocoalele şi în acelaşi timp codul de etică şi deontologie şi să evite discuţiile neprincipiale atât în relaţiile cu terţii, colegii, cât şi mai ales faţă de pacienţi.

Așa cum s-a convenit pentru ședințele săptămânale, au fost predate Directorului Medical de către fiecare microstație situațiile STEMI, resuscitări și intubări.

În finalul ședinței caietele de control de la microstații au fost vizate de Managerul General. 
